               EUROPOS KOMISIJA
            Briuselis, 2015 10 20
            COM(2015) 512 final
            2015/0241(NLE)
            Pasiūlymas
            TARYBOS SPRENDIMAS
            dėl pozicijos, kurios turi būti laikomasi Europos Sąjungos vardu TIR konvencijos administraciniame komitete dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindas ir tikslai

               Tarybos reglamentu (EEB) Nr. 2112/78 Europos Sąjungos vardu buvo patvirtinta 1975 m. lapkričio 14 d. Muitinės konvencija dėl tarptautinio krovinių gabenimo su TIR knygelėmis (toliau – TIR konvencija). Europos Sąjungoje Konvencija įsigaliojo 1983 m. birželio 20 d.

                  Siūlomu sprendimu siekiama, kad Europos Sąjunga priimtų naujausius TIR konvencijos pakeitimus, kuriems pritarė Jungtinių Tautų Europos ekonominės komisijos (toliau – JT EEK) su transportu susijusių muitinės klausimų darbo grupė ir kuriuos paskui priėmė TIR konvencijos administracinis komitetas.

               •Derėjimas su galiojančiomis šios politikos srities nuostatomis

                  Nėra jokių pasiūlymo srityje galiojančių nuostatų.

               •Derėjimas su kitomis Sąjungos politikos sritimis

                  Siūlomas sprendimas atitinka bendrąją prekybos ir transporto politiką. Pagal TIR sistemą, kuria palengvinamos kelių transporto sąlygos, prekes galima gabenti per 68 Susitariančiąsias šalis muitinių administracijoms atliekant minimalius intervencinius veiksmus, taip pat TIR sistema suteikia galimybę, naudojantis tarptautine garantijų grandine, palyginti paprastai naudotis reikiamomis garantijomis. TIR konvencija atliktas supaprastinimas atitinka persvarstytą Lisabonos strategiją.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo 207 straipsnis ir 218 straipsnio 9 dalis.

               •Proporcingumas

                  Pasiūlymas atitinka proporcingumo principą. Juo remiantis galima padaryti tarptautinio susitarimo, kuris atitinka proporcingumo principą, pakeitimą.

               •Pasirinkta priemonė

                  Siūloma priemonė – sprendimas.

                  Tarptautiniai susitarimai ir tokių susitarimų pakeitimai į Europos Sąjungos teisės aktų sistemą paprastai įtraukiami priimant sprendimą.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Konsultacijos su suinteresuotosiomis šalimis

                  Konsultacijos su valstybėmis narėmis, kurių metu patvirtinti pasiūlymai, vyko per Muitinės teisės aktų komiteto (koordinavimas, Ženeva) posėdžius. Konsultacijos vyko JK EEK su transportu susijusių muitinės klausimų darbo grupės ir TIR konvencijos administracinio komiteto sesijose.

               •Tiriamųjų duomenų rinkimas ir naudojimas

                  TIR konvencijos 42 bis straipsnio naujos aiškinamosios pastabos pasiūlymą parengė TIR vykdomoji taryba, surengusi diskusijas dėl būtinybės patikslinti 42 bis straipsnį, kuriuo nustatyta prievolė pranešti TIR vykdomajai tarybai apie nacionalines kontrolės priemones, galinčias daryti poveikį TIR sistemos veikimui.

                  Glaudžiai bendradarbiaudamas su Tarptautine kėbulų ir priekabų gamintojų asociacija (CLCCR) ir Vokietijos vyriausybe, TIR sekretoriatas parengė TIR konvencijos 2 ir 7 priedų pakeitimo pasiūlymą.

               •Poveikio vertinimas

                  TIR konvencijos 6 priedo pakeitimo pasiūlymu, pagal kurį būtų įtraukta nauja 42 bis straipsnio aiškinamoji pastaba, bus patikslinta Susitariančiosios šalies prievolė pranešti apie nacionalines kontrolės priemones, galinčias daryti poveikį TIR sistemos veikimui. Dėl to TIR konvencijos esmė nesikeičia, nes pagal TIR konvencijos 43 straipsnį aiškinamosiose pastabose paaiškinamos tam tikros šios konvencijos ir jos priedų nuostatos ir aprašoma tam tikra rekomenduojama praktika.

                  TIR konvencijos 2 ir 7 priedų pakeitimo pasiūlymu TIR konvencijoje bus nustatytas naujas transporto priemonių ir konteinerių (su tentais dengtais slankiaisiais stogais arba slankiaisiais tentais) dizainas, kartu muitinės administracijoms suteikiant kuo daugiau apsaugos priemonių, nes su TIR knygelėmis gabenamos prekės privalo būti vežamos saugiose muitinės tikslais transporto priemonėse ar konteineriuose. Šis naujas transportavimo būdas padidins kelių transporto našumą ir efektyvumą.

               4.POVEIKIS BIUDŽETUI

                  Pasiūlymas neturi poveikio Europos Sąjungos biudžetui.

               2015/0241 (NLE)

               Pasiūlymas

               TARYBOS SPRENDIMAS

               dėl pozicijos, kurios turi būti laikomasi Europos Sąjungos vardu TIR konvencijos administraciniame komitete dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 207 straipsnį, kartu su 218 straipsnio 9 dalimi,

               atsižvelgdama į Europos Komisijos pasiūlymą,

               kadangi:

               (1)1975 m. lapkričio 14 d. Muitinės konvencija dėl tarptautinio krovinių gabenimo su TIR knygelėmis (TIR konvencija) Europos ekonominės bendrijos vardu buvo patvirtinta Tarybos reglamentu (EEB) Nr. 2112/78
                  1
                ir Bendrijoje įsigaliojo 1983 m. birželio 20 d.
                  2
               ;

               (2)TIR konvencijos suvestinė redakcija paskelbta Tarybos sprendimo 2009/477/EB
                  3
                priede; sprendime nustatyta, kad būsimus TIR konvencijos pakeitimus Komisija turi skelbti Europos Sąjungos oficialiajame leidinyje, nurodydama jų įsigaliojimo datą;

               (3)po TIR vykdomojoje taryboje vykusių diskusijų dėl teisingo TIR konvencijos 42 bis straipsnio taikymo TIR vykdomoji taryba TIR konvencijos administraciniam komitetui pateikė TIR konvencijos 42 bis straipsnio naujos aiškinamosios pastabos pasiūlymą, kuriuo būtų patikslinta procedūra, kurios laikydamosi Susitariančiosios šalys TIR vykdomajai tarybai praneštų apie nacionalines kontroles priemones, galinčias daryti poveikį TIR konvencijos taikymui arba TIR sistemos veikimui. Naujų kontrolės priemonių nustatymo ir pranešimo apie jas gairės buvo priimtos 61-ojoje TIR konvencijos administracinio komiteto sesijoje ir bus įtrauktos į TIR vadovo 5 skyrių;

               (4)Jungtinių Tautų Europos ekonominės komisijos su transportu susijusių muitinės klausimų darbo grupė pasiūlė TIR konvencijos administraciniam komitetui iš dalies pakeisti TIR konvenciją, į ją įtraukiant naują vežimo transporto priemonėmis ir konteineriais būdą, kuris padidins kelių transporto našumą ir efektyvumą. Administracinio komiteto nuomone, naujojo dizaino transporto priemonės ir konteineriai su tentais dengtais slankiaisiais stogais arba slankiaisiais tentais yra saugūs muitinės tikslais ir gali būti įtraukti į TIR konvencijos 2 ir 7 priedus;

               (5)visų Sąjungos valstybių narių atstovai Muitinės teisės aktų komitete (koordinavimas, Ženeva) pareiškė teigiamą nuomonę dėl siūlomų pakeitimų;

               (6)kita TIR konvencijos administracinio komiteto sesija, kurioje siūlomi pakeitimai bus pateikti tvirtinti, numatoma 2015 m. spalio mėn.;

               (7)todėl pozicija, kurios turi būti laikomasi Sąjungos vardu TIR konvencijos administraciniame komitete, turėtų būti grindžiama prie šio sprendimo pridedamu pakeitimų projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios turi būti laikomasi Sąjungos vardu TIR konvencijos administraciniame komitete, turėtų būti grindžiama prie šio sprendimo pridedamu pakeitimų projektu.

               Dėl smulkių pakeitimų projekto pakeitimų Sąjungos atstovai gali susitarti TIR konvencijos administraciniame komitete be atskiro Tarybos sprendimo.

               2 straipsnis

               Komisija paskelbia priimtus TIR konvencijos pakeitimus Europos Sąjungos oficialiajame leidinyje, nurodydama jų įsigaliojimo datą.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  1978 m. liepos 25 d. Tarybos reglamentas (EEB) Nr. 2112/78 dėl Muitinės konvencijos dėl tarptautinio krovinių gabenimo su TIR knygelėmis (TIR konvencija) 1975 m. lapkričio 14 d. Ženevoje sudarymo (OL L 252, 1978 9 14, p. 1).

                     (2)
                  OL L 31, 1983 2 2, p. 13.

                     (3)
                  2009 m. gegužės 28 d. Tarybos sprendimas 2009/477/EB dėl 1975 m. lapkričio 14 d. Muitinės konvencijos dėl tarptautinio krovinių gabenimo su TIR knygelėmis (TIR konvencija) su po to padarytais pakeitimais teksto suvestinės redakcijos paskelbimo (OL L 165, 2009 6 26, p. 1).

    ---documentbreak---

               EUROPOS KOMISIJA
            Briuselis, 2015 10 20
            COM(2015) 512 final
            PRIEDAS
            PRIEDĖLIS
            prie
            Pasiūlymo dėl Tarybos sprendimo
            dėl pozicijos, kurios turi būti laikomasi Europos Sąjungos vardu TIR konvencijos administraciniame komitete dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis

               Muitinės konvencijos dėl tarptautinio krovinių gabenimo su TIR knygelėmis (1975 m. TIR konvencija) pakeitimai

               6 priedo 0.42bis aiškinamoji pastaba

               Įterpiama nauja 42bis straipsnio aiškinamoji pastaba:

               „0.42bis
                     42bis straipsnyje žodis „nedelsiant“ reiškia, kad TIR vykdomajai tarybai apie nacionalinio lygio priemones, kurios gali paveikti TIR konvencijos taikymą ir (arba) TIR sistemos veikimą, turėtų būti raštu pranešama kuo anksčiau ir, jei įmanoma, iki tų priemonių įsigaliojimo, kad TIR vykdomoji taryba galėtų veiksmingai atlikti savo priežiūros funkcijas ir įvykdyti 42bis straipsnyje ir TIR konvencijos 8 priedo įgaliojimuose nustatytą pareigą tikrinti, ar priemonės atitinka TIR konvenciją.“

               2 priedo 4 straipsnio 2 dalies i punktas

               Esamas tekstas pakeičiamas taip: „i)
                     slankusis tentas, grindys, durys ir kitos sudedamosios krovinių skyriaus dalys turi būti sujungiamos įtaisais, kurių iš išorės neįmanoma nuimti ir vėl uždėti nepaliekant matomų žymių, arba kitokiomis priemonėms, užtikrinančiomis tokią konstrukciją, kurios neįmanoma pakeisti nepaliekant matomų žymių“

               2 priedo 4 straipsnio 2 dalies iii punktas

               Esamas tekstas pakeičiamas taip:

               „iii)
                     Slankiojo tento valdymo sistema, slankiojo tento įtempiamieji įtaisai ir kitos judamosios dalys konstruojamos taip, kad uždarytų ir muitinės užplombuotų durų ir kitų judamųjų dalių nebūtų įmanoma iš išorės atidaryti ir vėl uždaryti nepaliekant matomų žymių. Slankiojo tento valdymo sistema, slankiojo tento įtempiamieji įtaisai ir kitos judamosios dalys konstruojamos taip, kad uždėjus užrakinimo įtaisą nebūtų įmanoma patekti į krovinių skyrių nepaliekant matomų žymių. Tokio tipo konstrukcijos pavyzdys pateiktas šių taisyklių priedo 9 brėžinyje.“

               2 priedas, naujas 5 straipsnis

               Po pakeisto 4 straipsnio įterpiama:

               „5 straipsnis

               Transporto priemonės su tentais dengtais slankiaisiais stogais

               1.Transporto priemonėms su tentais dengtais slankiaisiais stogais taikomos, kai tinka, šių taisyklių 1, 2, 3 ir 4 straipsnių nuostatos. Be to, tokios transporto priemonės turi atitikti šio straipsnio nuostatas.

               2.Tentais dengti slankieji stogai turi atitikti i–iii punktų reikalavimus.

               i)Tentais dengti slankieji stogai turi būti sujungiami įtaisais, kurių iš išorės neįmanoma nuimti ir vėl uždėti nepaliekant matomų žymių, arba kitokiomis priemonėms, užtikrinančiomis tokią konstrukciją, kurios neįmanoma pakeisti nepaliekant matomų žymių.

               ii)Slankiojo stogo tentas turi uždengti tvirtąją stogo dalį krovinių skyriaus priekyje taip, kad jo nebūtų galima užtraukti ant aukštesniosios atramos viršutinio krašto. Įtemptasis plieninis lynas išilgai krovinių skyriaus abiejų pusių į stogo tento apsiuvą turi būti įvertas taip, kad jo nebūtų įmanoma išverti ir vėl įverti nepaliekant matomų žymių. Stogo tentas turi būti tvirtinamas prie slankiojo mechanizmo taip, kad jo nebūtų įmanoma nuimti ir vėl uždėti nepaliekant matomų žymių.

               iii)Tentu dengto slankiojo stogo valdymo sistema, slankiojo stogo įtempiamieji įtaisai ir kitos judamosios dalys konstruojamos taip, kad uždarytų ir muitinės užplombuotų durų, stogų ir kitų judamųjų dalių nebūtų įmanoma iš išorės atidaryti ir vėl uždaryti nepaliekant matomų žymių. Tentu dengto slankiojo stogo valdymo sistema, slankiojo stogo įtempiamieji įtaisai ir kitos judamosios dalys konstruojamos taip, kad uždėjus užrakinimo įtaisą nebūtų įmanoma patekti į krovinių skyrių nepaliekant matomų žymių.

               Galimos tokio tipo konstrukcijos pavyzdys pateiktas šių taisyklių priedo 10 brėžinyje.“

               2 priedas, 9 brėžinys

               Esamas 9 brėžinys pakeičiamas taip:

               9 brėžinys

               TRANSPORTO PRIEMONĖS SU SLANKIUOJU TENTU KONSTRUKCIJOS PAVYZDYS

               9 brėžinio tęsinys

               9 brėžinio tęsinys

               2 priedas, naujas 10 brėžinys

               Po naujo 9 brėžinio įterpiamas:

               „10 brėžinys

               TRANSPORTO PRIEMONĖS SU TENTU DENGTU SLANKIUOJU STOGU KONSTRUKCIJOS PAVYZDYS

    ---documentbreak--- NA ---documentbreak---

               EUROPOS KOMISIJA
            Briuselis, 2015 10 20
            COM(2015) 512 final
            PRIEDAS
            PRIEDĖLIS
            prie
            Pasiūlymo dėl Tarybos sprendimo
            dėl pozicijos, kurios turi būti laikomasi Europos Sąjungos vardu TIR konvencijos administraciniame komitete dėl pasiūlymo iš dalies keisti Muitinės konvenciją dėl tarptautinio krovinių gabenimo su TIR knygelėmis

               7 priedo I dalies 5 straipsnio 2 dalies i punktas

               Esamas tekstas pakeičiamas taip:

               „i)
                     Slankusis tentas, grindys, durys ir kitos sudedamosios konteinerio dalys turi būti sujungiamos įtaisais, kurių iš išorės neįmanoma nuimti ir vėl uždėti nepaliekant matomų žymių, arba kitokiomis priemonėms, užtikrinančiomis tokią konstrukciją, kurios neįmanoma pakeisti nepaliekant matomų žymių.“

               7 priedo I dalies 5 straipsnio 2 dalies iii punktas

               Esamas tekstas pakeičiamas taip:

               „iii)
                     Slankiojo tento valdymo sistema, slankiojo tento įtempiamieji įtaisai ir kitos judamosios dalys konstruojamos taip, kad uždarytų ir muitinės užplombuotų durų ir kitų judamųjų dalių nebūtų įmanoma iš išorės atidaryti ir vėl uždaryti nepaliekant matomų žymių. Slankiojo tento valdymo sistema, slankiojo tento įtempiamieji įtaisai ir kitos judamosios dalys konstruojamos taip, kad uždėjus užrakinimo įtaisą nebūtų įmanoma patekti į konteinerį nepaliekant matomų žymių. Tokio tipo konstrukcijos pavyzdys pateiktas šių taisyklių priedo 9 brėžinyje.“

               7 priedo I dalies naujas 6 straipsnis

               Po pakeisto 5 straipsnio įterpiamas:

               „6 straipsnis

               Konteineriai su tentais dengtais slankiaisiais stogais

               1.Konteineriams su tentais dengtais slankiaisiais stogais taikomos, kai tinka, šių taisyklių 1, 2, 3, 4 ir 5 straipsnių nuostatos. Be to, šie konteineriai turi atitikti šio straipsnio nuostatas.

               2.Tentais dengti slankieji stogai turi atitikti i–iii punktų reikalavimus.

               i)Tentais dengti slankieji stogai turi būti sujungiami įtaisais, kurių iš išorės neįmanoma nuimti ir vėl uždėti nepaliekant matomų žymių, arba kitokiomis priemonėms, užtikrinančiomis tokią konstrukciją, kurios neįmanoma pakeisti nepaliekant matomų žymių.

               ii)Slankiojo stogo tentas turi uždengti tvirtąją stogo dalį konteinerio priekyje taip, kad stogo tento nebūtų galima užtraukti ant aukštesniosios atramos viršutinio krašto. Įtemptasis plieninis lynas išilgai konteinerio abiejų pusių į stogo tento apsiuvą turi būti įvertas taip, kad jo nebūtų įmanoma išverti ir vėl įverti nepaliekant matomų žymių. Stogo tentas turi būti tvirtinamas prie slankiojo mechanizmo taip, kad jo nebūtų įmanoma nuimti ir vėl uždėti nepaliekant matomų žymių.

                iii)Tentu dengto slankiojo stogo valdymo sistema, slankiojo stogo įtempiamieji įtaisai ir kitos judamosios dalys konstruojamos taip, kad uždarytų ir muitinės užplombuotų durų, stogų ir kitų judamųjų dalių nebūtų įmanoma iš išorės atidaryti ir vėl uždaryti nepaliekant matomų žymių. Tentu dengto slankiojo stogo valdymo sistema, slankiojo stogo įtempiamieji įtaisai ir kitos judamosios dalys konstruojamos taip, kad uždėjus užrakinimo įtaisą nebūtų įmanoma patekti į konteinerį nepaliekant matomų žymių.

               Galimos tokio tipo konstrukcijos pavyzdys pateiktas šių taisyklių priedo 10 brėžinyje.“